एकतरफा प्रेम में युवक ने घर में घुसकर महिला को मारी गोली
पोहरी थाना क्षेत्र के रजपुरा गांव में एक युवक आदिवासी महिला के घर में घुस गया। युवक ने महिला से पूछा-क्या तुम मुझसे प्यार करती हो, महिला ने जैसे ही इनकार किया तो युवक ने कट्टे से उसे दो गोली मार दी। पहला फायर महिला के कान को छूते हुए निकल गया। लेकिन दूसरी गोली उसके जबड़े को भेदती हुई निकल गई। घायल महिला का ग्वालियर में इलाज चल रहा है।
जानकारी के अनुसार आदित्य सिकरवार, निवासी जौरा रविवार सुबह 8 बजे पोहरी क्षेत्र के राजपुरा गांव पहुंचा। वह गांव में रहने वाली आदिवासी महिला यशोदा के घर में घुस गया और फिल्मी स्टाइल में यह वारदात की। गोली मारने के बाद उसने भागने की कोशिश की पर ग्रामीणों ने पकड़कर पुलिस के हवाले कर दिया। वहीं महिला को गंभीर हालत में शिवपुरी से ग्वालियर जेएएच में रैफर किया गया है।
आरोपी भाग न जाए इसलिए रस्सी से बांधकर रखा।
hin_Deva hin_Deva hin_Deva hin_Deva